stanford-oval/wikipedia huggingface dataset:
אחכה לו
השתתפו בהקלטות

לוי פולקוביץ
מוישי קרויס
ברוך שלום בלסופסקי
מקהלת שירה
מקהלה: אברהם י. עקשטיין, אהרלה סמט, איציק שפריי, אלי שפריי, זאנוויל ויינברגר, יואלי דיקמן, יוסף וויינבערגער, יודא ארשטיין, יעקב עקשטיין, יעקב רוטבלט, מוטי רוטלר, מיכאל וויינבערגער, סיני ברמץ, שרוליק ויצמן, יואלי הורוויץ, הערשי וויינבערגער, לוי פאסטן, יוסי ארגעל, יודי שווארץ
מקהלת ילדים: אברהם גראס, מרדכי שטיינבערג, נתנאל ווייס, יוסי ווייס, שמשון קויפמאן
הערות שוליים

↑  יוסי אושרי, לוי פאלקוביץ' אומר תודה ל-20,000 איש בקליפ חדש, באתר חסידיניוז, ‏י״ט באדר ב׳ ה׳תשע״ו
↑  ישראל כהן, ‏סערה בסאטמר: ניגון חסידי נחשף כ'גיור' ללהיט של זמרת גויה, באתר כיכר השבת, י"ט באב תשע"ה
| --- | --- |
בקרת זהויות :  MusicBrainz release group: d4fc6aed-001e-4289-9d67-46ba5851416c
מדריגות

מדריגות הוא אלבום של הזמר החסידי-אמריקאי שמילי אונגר. האלבום יצא ב-2020 והוא מכיל 14 רצועות. את האלבום הפיק נפתלי משה שניצלר.
באלבום לחנים מאת הרשי ויינברגר, נפתלי משה שניצלר, הרב שלמה קאליש, יונה ליפשיץ, פינקי ובר, ר' ישראל באדאנסקי ומעט ניגונים מחצרות חסידיות.
השירים "לך" ו"אמן" מתוך האלבום יצאו כקאבר באלבום פרויקט איקס עם ארי היל ואלי מרקוס. השיר ירא שמים זכה להצלחה רבה ולביצועי קאבר רבים בהם: מוישי שוורץ עם יוסי לקס, קולעוילם של מקהלת מלכות.
רשימת רצועות

| מס' | שם | מילים | לחן | משך |
| --- | --- | --- | --- | --- |
| 1. | קל אדון  | אל אדון | חסידות ספינקא | 0:40 |
| 2. | אין קדוש  | ספר שמואל | ישראל באדאנסקי | 4:19 |
| 3. | כולם אהובים  | ברכות קריאת שמע | ר' שמואל קאליש | 4:38 |
| 4. | בני היכלא  | בני היכלא | הרשי ויינברגר, שייע גרוס | 4:58 |
| 5. | כתר מלוכה  | אדיר במלוכה | האדמו"ר רבי צבי הירש מרימנוב | 0:48 |
| 6. | לך  | אדיר במלוכה | הרשי ויינברגר | 4:08 |
| 7. | בנים  | ספר בראשית | נפתלי שניצלר | 5:00 |
| 8. | יוסף מוקיר שבת  | הרשי ויינברגר (סיפור יוסף מוקיר שבת) | יונה ליפשיץ | 5:28 |
| 9. | תפילתי  | תהילים ס"ט | פינקי ובר | 5:02 |
| 10. | שאו  | תהילים כ"ד | הרשי ויינברגר | 3:51 |
| 11. | ה' הוא האלוקים  | תפילת נעילה |   | 0:45 |
| 12. | מדריגות  | רבי אלימלך מליז'ענסק, החפץ חיים | הרשי ויינברגר | 5:28 |
| 13. | אמן  | נפתלי שניצלר | נפתלי שניצלר | 3:41 |
| 14. | ירא שמים  | הרשי ויינברגר | הרשי ויינברגר | 3:41 |
השתתפו בהקלטות

שמילי אונגר
הרשי ויינברגר
מקהלת נרננה: יעקב רוזמרין, רובי טאוב, יצחק רוגוז'ינסקי, ישראל ברגמן
הערות שוליים

↑   ירא שמים, בביצוע מוישי שוורץ, יוסי לקס, וידאו קליפ של השיר  באתר יוטיוב (אורך: 4:51)
↑   ירא שמים, בביצוע מקהלת מלכות, וידאו קליפ של השיר  באתר יוטיוב
| --- | --- |
בקרת זהויות :  MusicBrainz release group: 7c969e7f-9218-49da-9cef-c1de7b7c1873
נאר מיט אמונה

נאר מיט אמונה הוא אלבום סולו של הזמר והמלחין החסידי-ישראלי יעקב יהודה דסקל. האלבום כולל כולו לחנים של דסקל, ובו 14 רצועות, על העיבוד וההפקה המוזיקלית יהושע פריד.
האלבום הופק על ידי חברת לחיים הפקות והוא מופץ על ידם ועל ידי חברת 'שנקיס'.
רשימת רצועות

| מס' | שם | מילים | משך |
| --- | --- | --- | --- |
| 1. | נאר מיט אמונה  | תהילים ל"ז | 5:17 |
| 2. | הורני  | תהילים פ"ו | 6:12 |
| 3. | גוט שבת  |   | 3:50 |
| 4. | שיר המעלות  | תהילים ק"ל | 7:49 |
| 5. | מודה אני  | מודה אני | 5:34 |
| 6. | יידעלע  | תהילים ל' | 5:10 |
| 7. | בואי בשלום  | פיוט לכה דודי | 5:16 |
| 8. | אנא מלך  | תחנון לשני וחמישי | 6:15 |
| 9. | קרוב  | תהילים קמ"ה | 3:22 |
| 10. | כה אמר  | תפילת ראש השנה | 6:04 |
| 11. | כל הנשמה  | תהילים ק"נ | 5:12 |
| 12. | על הכל  | שחרית לשבת | 6:53 |
| 13. | ניגון  |   | 3:51 |
| 14. | רחמנא  | סליחות | 7:10 |
השתתפו בהקלטות

יעקב יהודה דסקל
יהושע פריד
מקהלת נרננה
הרשל בריסק
יוסי גליק
חברי מקהלה: יוסי ויינברגר, סיני ברמץ, אברהם יהודה עקשטיין, מוטי רוטלר, יוסי לייפר, גיל ישראלוב, ישראל גולפריינד, מיכאל ויינברגר
מקהלת הילדים שבח: מענדי שאנפעלד, פנחס קויפמן, אברימי קויפמן, מאיר חיים רוזנבלום, יצחק רוזנבלום, שמואלי גאלדקלאנג, חיים בייער, דוד פעדער, אברומי שווארץ, משה ברוין, שלוימי ברוין, חנינא פאל, שמואלי רוזנבלום, יששכר אייזנברג, נח שוורץ, שלומי שוורץ, אנטשי זילברמן, יוסי ברייער, יוחנן בינהרק, יחיאל אהרון איינהורן, משה מרדכי זאנבנער, שמואלי סיגל, חזקי פריזעל, יצחק שוורץ, יודי רוזנבלום, יענקי ברוין, יענקי לפקוביץ, מענדי איזראעל, שלמה עמרם אונגר, רפאל ויינברגר, מנחם דוד הכהייזר, מענדי סוקריק, מוטי קעניג, יוסי גולדמינצער, חיים איזרעאל, יחזקאל רוזנבלום.
הערות שוליים

↑  יוסף ארנפלד, בעל המנגן יענקי דסקל באלבום חדש: נאר מיט אמונה, באתר חסידיניוז, ‏י״ז בכסלו ה׳תשע״ט (25/11/18).
| --- | --- |
בקרת זהויות :  MusicBrainz release group: 4d91b7a4-f3e4-4c17-a1a8-d618e32dd646
ישיבת הדר

| --- | --- |

אין תמונה חופשית
 ישיבה
 השתייכות:  לא משויך לאף זרם ביהדות
 תקופת הפעילות:  ה'תשס"ז–הווה
 בעלי תפקידים
 ראש הישיבה:  הרב איתן טוקר, הרב אביבה ריצ'מן, הרב ש"י הלד, הרב אלי קאונפר והרב אביטל הוכשטיין
 באחריות:  מכון הדר
 תלמידים
 :  כ-30
 מיקום
 מיקום:  ניו יורק, ארצות הברית
 מדינה:  ארצות הברית ארצות הברית
 קואורדינטות:  40°46′36″N 73°59′00″W﻿ / ﻿40.776583333333°N 73.983472222222°W﻿ / 40.776583333333; -73.983472222222
 https://www.hadar.org/
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיישיבת הדר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיישיבת הדר(למפת מנהטן רגילה) ישיבת הדר(למפת מנהטן מוגדלת) ישיבת הדר
 
ישיבת הדר הוקמה בעיר ניו יורק בקיץ ה'תשס"ז (2007) על ידי מכון הדר בתור הישיבה הראשונה בארצות הברית שבה לומדים יחד גברים ונשים. הישיבה אינה משייכת את עצמה לאף אחד מהזרמים ביהדות.
בישיבה לומדים במשך השנה כ-25 תלמידים ובתוכנית הקיץ כ-40 תלמידים, רוב תלמידי הישיבה הם מארצות הברית אך ישנה קבוצה של תלמידים מישראל וממדינות אחרות.
תולדות המוסד

המוסד הוקם כהמשך להקמת קהילת הדר שבה מתנהלות תפילות שוויוניות לגברים ולנשים. הוא הוקם בידי הרבנים אלי קאונפר, שי הלד ואיתן טוקר. שני הראשונים הם בעלי סמיכה לרבנות מבית המדרש לרבנים באמריקה של התנועה הקונסרבטיבית. והרב אלי קאונפר גם מוסמך של הרב דניאל לנדס. לרב טוקר, בנו של גורדון טאקר - ממנהיגי היהדות הקונסרבטיבית, דוקטורט מאותו מוסד, והוא בוגר ישיבת מעלה גלבוע ובעל סמיכה לרבנות מהרבנות הראשית לישראל. בקיץ 2007 פתחה הישיבה את תוכנית הקיץ הראשונה שלה, בהשתתפות 18 תלמידים ותלמידות, זאת לאחר שעמותת Bikkurim העניקה לישיבה מענק הקמה לתקופה של ארבע שנים. בשנת 2009 הישיבה קיימה בפעם הראשונה תוכנית שנתית בהשתתפות 22 תלמידים ותלמידות.
דרכה של הישיבה

הישיבה מאמינה ביצירת עולם יהודי המחויב להלכה ולמצוות, ושואף לשנות את העולם. הישיבה אינה משייכת את עצמה לאף אחד מהזרמים ביהדות ומעדיפה להגדיר את עצמה כ'מקום לימוד תורה יהודי'.
הישיבה שואפת לשוויון מלא בין גברים לנשים, בדומה לזה הקיים בחברה הכללית, ולהחדרה של עיקרון זה אל תוך עולם התורה והמצוות בחיי היום יום. התפילות בישיבה מתקיימות גם הם ללא הפרדה מגדרית.
דרכה של הישיבה > צורת הלימוד בישיבה

הישיבה משלבת לימוד תורה בסגנון עולם הישיבות, בתוספת כלים מעולם האקדמיה, מתוך אמונה ששמירה על מסורת והתחדשות חיוניים שניהם לקיומם של חיים יהודיים בעלי משמעות והשפעה. לחלקם הגדול של אנשי הצוות יש סמיכה לרבנות וגם תואר אקדמי.
צורת הלימוד המסורתית כוללת את חלוקת היום לסדרים ולימוד עצמי בחברותא. הכלים שמובאים מהאקדמיה כוללים עיסוק בכתבי יד, בלמידה של השכבות השונות בתלמוד (רובד תנאי, רובד אמוראי וכו') ובאפשרות למחשבה ביקורתית כלפי מקורות קדומים יותר.
דרכה של הישיבה > היחס למגדר בישיבה

הישיבה מאמינה כי לא צריך להיות הבדל בין גברים לנשים בכל הנוגע לתכנים הנלמדים בלימודי היהדות, כשם שאין הבדל בין המינים בתכנים הנלמדים באוניברסיטאות השונות, ולכן בני שני המינים לומדים ביחד במשך כל שעות היום והסדרים השונים. בנוסף, רבני הישיבה מאמינים שהדרתן של נשים מתפקידים שונים בתפילה היא אופציה הלכתית לגיטימית, אבל קיימת אופציה הלכתית נוספת - יצירת במה בה גברים ונשים יכולים להשתתף באופן שווה במטלות הציבוריות השונות, ובכללן מניין.
דרכה של הישיבה > העולם שמסביב

אחד מהמאפיינים הבולטים של הישיבה הוא הרצון להשפיע על העולם היהודי הרחב יותר, ולא רק על תלמידי בית המדרש. לצורך כך קיימות בישיבה מספר תוכניות:
סמינר חורף לסטודנטים יהודיים מרחבי ארצות הברית המתקיים במשך שבוע בהפסקה שבין סמסטר א' לסמסטר ב'.
בית מדרש קהילתי הפתוח באחד מערבי השבוע, המציע מגוון שיעורים במקביל ומיועד לכלל הקהילה היהודית של ניו יורק.
סמינר של שבוע במשך הקיץ המציע לאנשי עסקים יהודים מרחבי ארצות הברית לבוא וללמוד באינטנסיביות למשך השבוע.
תוכנית מתמידים המיועדת לסטודנטים יהודים במוסדות האקדמאים השונים של ניו יורק.
דרכה של הישיבה > שלוחה ישראלית

בשנת 2016 הקימה ישיבת הדר שלוחה ישראלית. ראשית הפעילה הישיבה תוכניות קיץ לבוגרי ישיבות הסדר ובוגרות מדרשה בקיבוץ עין הנצי"ב ובקיבוץ סעד ולאחר מכן הוקמה שלוחה בירושלים המפעילה תוכניות לקהל הרחב ולבוגרי תוכניות הישיבה וכן תפילות שוויוניות. בשנת 2018 עברה השלוחה הישראלית ליד הרב ניסים בשכונת רחביה. בעוד הישיבה בניו יורק מתאפיינת בצוות אשר כמעט כולו למד והוסמך בעולם היהודי-ליברלי הרי שבשלוחה הישראלית ישנן הרצאות של רבנים דתיים-לאומיים לצד רבנים קונסרבטיביים.
קהל היעד של הישיבה

קהל התלמידים מאופיין בעיקר בשני סוגים של תלמידים:
תלמידים ותלמידות שמגיעים מרקע שוויוני לחלוטין (לעיתים קרובות מהתנועה הרפורמית והתנועה הקונסרבטיבית), מתוך רצון להעמיק את הידע שלהם עם מקורות העם היהודי, בדגש על הספרות התורנית, כמו גם רצון ליטול חלק פעיל יותר בקיום מצוות.
תלמידים ותלמידות שמגיעים מרקע אורתודוקסי, המבקשים להמשיך בשמירת מצוות תוך ביטול ההבחנה המגדרית.
לקריאה נוספת

Empowered Judaism, Rabbi Elie Kaunfer. Jewish Lights 2010
הערות שוליים

↑  בהקשר זה: מוסד שבו עיקר הזמן מוקדש ללימוד תורה בחברותא בבית המדרש
↑  הישיבה השוויונית הראשונה נמצאת במכון פרדס שהוקם בשנת 1972. מאמר באנגלית מתוך הJewish Standard
↑  הצהרת הישיבה על עצמה וייעודה
↑  מאמר באנגלית בForward נכתב "Hadar, America’s first full-time, egalitarian yeshiva"
↑  חלק מהמדינות שמהם הגיעו תלמידים: אנגליה, אוסטרליה, קנדה.
↑  באתר העמותה
↑  ריאיון עם הרב שי הלד אתר Kavvanah ספטמבר 2011
↑  הרב איתן טוקר כתב על כך תשובה ארוכה. ניתן לקרוא את התשובה המלאה באתר של הישיבה.
↑  מאמר שמתאר תלמידי ישיבה יוניברסיטי המגיעים ללמוד במקום http://www.newvoices.org/community?id=0058
ביבי רקסה

| --- | --- |

רקסה, 2019
 לידה:  30 באוגוסט 1989 (בת 35) ארצות הברית ניו יורק, ניו יורק, ארצות הברית 
 שם לידה:  Bleta Rexha 
 שם במה:  Bebe Rexha 
 מוקד פעילות:  ארצות הברית 
 תקופת הפעילות:  מ-2010
 מקום לימודים:  Tottenville High School 
 סוגה:  פופ • אלקטרו-פופ • R&B • טראפ
 סוג קול:  סופרן קולורטורה 
 שפה מועדפת:  אנגלית 
 כלי נגינה:  גיטרה • פסנתר • חצוצרה
 חברת תקליטים:  וורנר רקורדס 
 פרסים והוקרה:  פרסי המוזיקה של iHeartRadio (2019)  פרס VMA לשיתוף פעולה (2019)  פרסי מוזיקת הדאנס הבין-לאומי (2016)  פרס המוזיקה של MTV אירופה לשיתוף הפעולה הטוב ביותר (2022)  האקדמיה הלאומית לאמנויות ומדעי ההקלטה (2004)  Music Business Association (2019)  Radio Disney Music Award for Best New Artist (2018)  IHeartRadio MMVAs (2018)  Billboard Music Award for Top Dance/Electronic Song (2023)  Academy of Country Music Award for Music Video of the Year (2019)  Electronic Dance Music Awards (2023)  מצעד המוזיקה האוסטרלי (2022)  Billboard Music Award for Top Country Song (2018)  פרסי המוזיקה של iHeartRadio (2023) 
 www.beberexha.com
 פרופיל ב-IMDb
 
בלטה "ביבי" רקסה (באנגלית: Bleta "Bebe" Rexha; נולדה ב-30 באוגוסט 1989) היא זמרת-יוצרת, פזמונאית אמריקאית.
ביוגרפיה

רקסה נולדה ברובע ברוקלין שבניו יורק שבארצות הברית, להורים ממוצא אלבני. אביה וסבה וסבתה מצד אמה נולדו במקדוניה הצפונית (ביוגוסלביה לשעבר). רקסה החלה לעסוק במוזיקה כשהייתה ילדה, ניגנה בחצוצרה במשך 9 שנים ולמדה לנגן על פסנתר וגיטרה לבדה. רקסה המשיכה לעסוק במוזיקה בתיכון שבו למדה והשתתפה במחזות זמר ובמקהלות.
רקסה זכתה בתואר "כותבת השירים הצעירה הטובה ביותר" באקדמיה הלאומית לאמנויות של ניו יורק וב"יום גראמי" של ניו יורק (National Academy of Recording Arts & Sciences's annual New York "Grammy Day" event).
בשנת 2010 רקסה הייתה חלק מלהקה, יחד עם חבר להקת פול אאוט בוי, פיט ונץ שנקראה "Black Cards". הם עסקו במוזיקה אלטרנטיבית אלקטרונית. הלהקה הייתה אמורה להוציא אלבום בכורה אבל רקסה עזבה אותם בשנת 2012. במהלך השנים כתבה שירים לאמנים רבים והייתה שותפה לכתיבתם של רבים נוספים.
בין השאר, כתבה רקסה שירים ללהקה הקוריאנית שייני, לסלינה גומז, לאמינם, לניק ג'ונאס ולאיגי אזליה.
קריירה > 2013–2015: תחילת דרכה ופריצה

רקסה כתבה בראשית הקריירה שלה שיר בשם 'Monster Under The Bed' שהיה מיועד להיכנס לאלבום הבכורה שלה. השיר הוצע לאמינם ולריהאנה, והוא בעצם הלהיט שלהם, "The Monster". רקסה כתבה את הפזמון, שאותו שרה ריהאנה, ואחראית לקולות הרקע בשיר. באותה השנה הדמו המקורי של רקסה דלף לרשת. רקסה נוהגת לבצע את השיר בהופעות. בשנת 2013, חתמה על חוזה עם חברת התקליטים האחים וורנר.
באותה השנה התארחה בלהיט "Take Me Home" של צוות המפיקים קאש קאש. השיר זכה להצלחה רבה באירופה ובבריטניה. בארצות הברית השיר הגיע למקום 57 במצעד הבילבורד הוט 100 ובבריטניה השיר הגיע במצעד למקום השישי. במצעד שירי הדאנס קלאב, השיר הגיע למקום השישי.
ב-2014 פרסמה את הסינגל הראשון שלה, "I Can't Stop Drinking About You". בסוף שנת 2014, ביבי הוציאה את הסינגל השני "I'm Gonna Show You Crazy", שזכה להצלחה בנורווגיה, בשוודיה ובפינלנד. באותה השנה רקסה השתתפה באלבום של דייוויד גטה (בשיר "Hey Mama" ו-"Yesterday") ובאלבום של פיטבול (בשיר "This Is Not A Drill"). במרץ 2015, יצא הסינגל "Hey Mama" מהאלבום Listen, של דייוויד גטה. את הבתים של השיר מבצעת הראפרית ניקי מינאז', ואת הפזמון מבצעת ביבי. על ההפקה של השיר אחראים דייוויד גטה ואפרוג'ק. השיר זכה להצלחה רבה בעולם ובארצות הברית. בארצות הברית הגיע השיר למקום השמיני במצעד הבילבורד הוט 100 והוא הפך לאחד מהלהיטים הגדולים ביותר של שנת 2015. רקסה, מינאז' וגטה הופיעו עם השיר יחד בפסטיבל הרדיו IHeratRadio. רקסה הוציאה ליוטיוב גרסה אקוסטית שלה מבצעת את השיר.
במאי 2015, רקסה הוציאה מיני-אלבום בשם I Don't Wanna Grow Up, הכולל חמישה שירים. באותה השנה יצאה למסע הופעות והופיעה בארצות הברית, בנורווגיה ובכמה מדינות בעולם. באותה השנה רקסה התארחה בסיבוב ההופעות של הזמר ניק ג'ונאס. במהלך השנה השתתפה בסינגלים דוגמת "Me, Myself & I" עם הראפר ג'י איזי, שזכה להצלחה והגיע למקום השביעי במצעד הבילבורד האמריקאי, השיר "That's How You Know" יחד עם הצמד הנורווגי ניקו & וינץ, שזכה להצלחה והפך ללהיט באוסטרליה, בנורווגיה, בניו זילנד וכולי. כמו כן, כתבה ושרה את הסינגל של פסקול הסרט "הרגתי את החברה הכי טובה", "Gone" והשיר "Champange". בסוף 2015, הכריזה כי בינואר 2016, היא תוציא סינגל חדש מתוך אלבום הבכורה הצפוי לצאת באותה השנה גם כן.
קריירה > 2016–הווה: Expectations והמשך הקריירה

ב-16 במרץ 2016, הוציאה רקסה סינגל בשיתוף פעולה עם ניקי מינאז', הנקרא "No Broken Hearts". באפריל הועלה הקליפ הרשמי של השיר לערוץ היוטיוב של רקסה. ביולי, יצא הסינגל החדש של המפיק והדיג'יי מרטין גריקס, בשיתוף פעולה עם רקסה. השיר נקרא "In the Name of Love". בנובמבר באותה השנה הנחתה את טקס פרסי המוזיקה של אירופה. ב-28 באוקטובר 2016 הוציאה רקסה את הסינגל "I Got You" שזכה להצלחה.
ב-17 בפברואר 2017, הוציאה רקסה מיני-אלבום בשם All Your Fault: Pt. 1. ב-19 במאי 2017, הוציאה את הסינגל "The Way I Are (Dance with Somebody)" ובאוגוסט הוציאה מיני-אלבום נוסף המתפקד כמיני-אלבום המשך לקודם, All Your Fault: Pt. 2. ביולי יצא סינגל הבכורה של הזמר לואי טומלינסון, אשר היה חלק מלהקת ואן דיירקשן, בשיתוף פעולה עם רקסה ודיגיטל פארם אנימלס, הנקרא "Back to You". השיר הצליח ברחבי העולם ובבריטניה. באוקטובר 2017, הוציאה את הסינגל "Meant to Be", אשר לקוח מתוך המיני-אלבום, All Your Fault Pt. 2. בשיר משתתפים צמד הקאנטרי האמריקאי, פלורידה ג'ורג'יה ליין. השיר זכה להצלחה גדולה וכבש מצעדים רבים בארצות הברית ובעולם. בין היתר, כבש את מצעדי הקאנטרי בארצות הברית והגיע למקום השני במצעד הבילבורד הוט 100. בסמוך לכך, השתתפה בשיר "Push Back".
ב-15 ביוני 2018, הוציאה רקסה סינגל בשם "I'm a Mess". ביוני הוציאה את אלבום הבכורה שלה, Expectations. בשנת 2019, זכתה למועמדות לפרס גראמי, בקטגוריית "פריצת השנה". ב-20 בספטמבר 2019, הוציאה את הסינגל "You Can't Stop the Girl", שמתפקד כשיר הנושא של הסרט "מליפיסנט: אדונית הרשע". באותה השנה, דיבבה לאנגלית בסרט האנימציה "אגלי דולס" את טיוזדיי.
ב-2021 שיחקה בסרט הקומדיה "מלכות הקופונים" בכיכובה של קריסטן בל, בתור טמפה טינה.
ב-29 ביולי 2022, הוציאה רמיקס לשירה "Break My Heart Myself", ביחד עם ייג'י וריוג'ין מלהקה הדרום קוריאנית איצי.
באוגוסט 2022 הוציאה את הסינגל "I'm Good (Blue)", ביחד עם דייוויד גטה.
ב-4 באוגוסט 2023 הוציאה את הסינגל "One in a Million" עם דייוויד גטה.
ב-11 ביולי 2024, הוציאה מינוג את הסינגל "My Oh My", בהשתתפות רקסה וטובה לו.
דיסקוגרפיה > אלבומי אולפן

2018: Expectations
2021: Better Mistakes
2023: Bebe
דיסקוגרפיה > מיני אלבומים

2015: I Don't Wanna Grow Up
2017: All Your Fault: Pt. 1
2017: All Your Fault: Pt. 2
הופעות > סיבובי הופעות

2017: All Your Fault Tour
2017: Bebe & Bassy Tour
2023: Best F*n Night of My Life Tour
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | הקלטת הפופ דאנס הטובה ביותר | "One in a Million" | מועמדות |  |
| 2024 | פרס המוזיקה של iHeartRadio | הקליפ הטוב ביותר | "I'm Good (Blue)"  (עם דייוויד גטה) | מועמדות |  |
הערות שוליים

↑  Ebro Darden (host), Bebe Rexha (guest) (17 באפריל 2016). Bebe Rexha talking about being Albanian and songwriting (Ebro Darden Interview). YouTube. נבדק ב-13 באוגוסט 2016. {{cite AV media}}:  (עזרה)
↑  Rama, Albana (9 ביוני 2014). "Singer Bebe Rexha wrote song for Eminem". Kosovo Diaspora. נבדק ב-13 בדצמבר 2016. {{cite news}}:  (עזרה)
↑  Emily Zemler, Bebe Rexha, David Guetta Celebrate Love on Soaring Club Anthem 'One in a Million', Rolling Stone, ‏2023-08-04 (באנגלית אמריקאית)
↑  2024 iHeartRadio Music Awards: See The Full List Of Winners, iHeart (באנגלית)
| ביבי רקסה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Expectations • Better Mistakes • Bebe |  |
| מיני-אלבומים | I Don't Wanna Grow Up • All Your Fault: Pt. 1 • All Your Fault: Pt. 2 |  |
| סינגלים | "I Can't Stop Drinking About You" • "I'm Gonna Show You Crazy" • "Gone" • "Me, Myself & I" • "No Broken Hearts" • "In the Name of Love" • "I Got You" • "The Way I Are" • "Meant to Be" • "Home" • "Push Back" • "I'm a Mess" • "Say My Name" • "Last Hurrah" • "Harder" • "You Can't Stop the Girl" • "Baby, I'm Jealous" • "Sacrifice" • "Sabotage" • "Chain My Heart" • "I'm Good (Blue)" • "Heart Wants What It Wants" • "Stars" |  |
| השתתפות בסינגלים | "Take Me Home" • "Hey Mama" • "That's How You Know" • "Back to You" • "Girls" • "Call You Mine" • "My Oh My" |  |
| שירים אחרים | "Not 20 Anymore" |  |
| סיבובי הופעות | All Your Fault Tour • Bebe & Bassy Tour |  |
| --- | --- |
בקרת זהויות :  NLI: 987007414468905171  GND: 1050811844  ISNI: 0000 0004 3429 6460  LCCN: no2015004450  MusicBrainz: db8fad3a-e131-47a1-8782-c2ee93708cdd  NKC: xx0227294  VIAF: 308694869   WorldCat (עם VIAF): 308694869 
רקסה, 2017
רנדי ג'ונסון

| --- | --- |

 לידה:  10 בספטמבר 1963 (בן 61) ולנאט קריק, ארצות הברית 
 עמדה:  מגיש 
 מספר:  15, 34, 41, 51, 57
 דראפט:  סיבוב רביעי, בחירה מספר 89, 1982 אטלנטה ברייבס סיבוב שני, בחירה מספר 36, 1985 מונטריאול אקספוז
 היכל התהילה:  נבחר בשנת 2015
 קבוצות כשחקן
 1988–1989 1989–1998 1998 1999–2004 2005–2006 2007–2008 2009:  מונטריאול אקספוז סיאטל מארינרס יוסטון אסטרוס אריזונה דיאמונדבקס ניו יורק יאנקיז אריזונה דיאמונדבקס סן פרנסיסקו ג'איינטס
 הישגים כשחקן
 10 השתתפויות במשחק האולסטאר (1990, 1993–1995, 1997, 1999–2002, 2004) זכייה בוורלד סיריס (2001) זכייה בתואר ה-MVP של הוורלד סיריס (2001) זכייה בטריפל קראון (2002) זכייה בתואר מלך הניצחונות (2002) ביצוע משחק מושלם (2004)
 
ג'ונסון במדי ניו יורק יאנקיס, בה שיחק בשנים 2005-2006
רנדל דייוויד "רנדי" ג'ונסון (באנגלית: Randall David Johnson; נולד ב-10 בספטמבר 1963) הידוע גם בכינוי "The Big Unit", הוא שחקן בייסבול אמריקאי לשעבר ששיחק בליגת ה-MLB בעמדת המגיש. ב-22 שנותיו כשחקן פעיל הוא שיחק ב-6 קבוצות בליגה.
רנדי ג'ונסון נודע בזכות גובהו הרב (2.08 מטר). במהלך הקריירה הארוכה שלו נודע בזכות הגשותיו העוצמתיות, כש"הכדור המהיר" שלו (Fastball) הגיע למהירות של כ-100 מייל לשעה (160 קמ"ש). ג'ונסון היה אחד מהפיצ'רים הדומיננטיים ב-MLB משנות ה-90 המוקדמות ועד לפרישתו בשנת 2009. במהלך הקריירה שלו זכה 5 פעמים בפרס "סיי יאנג" השנתי למגיש המצטיין, והוא שני במניין הזכיות אי פעם אחרי רוג'ר קלמנס.
ביוגרפיה

נולד בוולנאט קריק, קליפורניה, וכיכב בקבוצות הבייסבול והכדורסל של בית הספר התיכון המקומי. לאחר שסיים את לימודי התיכון, בשנת 1982, הוא נבחר בדראפט על ידי קבוצת אטלנטה ברייבס, אך ויתר על מקומו בה ובחר ללמוד באוניברסיטת דרום קליפורניה, שהציעה לו מלגה מלאה. ג'ונסון סיים את לימודיו ב-1985 עם התמחות בצילום עיתונות.
ביוגרפיה > קריירת בייסבול מקצוענית

עם סיום לימודיו האקדמיים נבחר ג'ונסון על ידי קבוצת מונטראול אקספוז (כיום וושינגטון נשיונאלס) בסיבוב השני של הדראפט, וערך את הופעת הבכורה שלו במדי הקבוצה בשנת 1988. מיד עם תחילת הקריירה שלו נודע כמגיש מצליח שהרתיע חובטים רבים; לכך התווספה חזותו הייחודית - גובהו הרב, שפמו ותסרוקת מאלט מתנופפת.
בשנת 1989 הועבר ג'ונסון לקבוצת סיאטל מארינרס. שלוש השנים הראשונות שלו בקבוצה נחשבות לשנים בהן היה מגיש מוצלח אך גם פרוע; הוא הוביל את אמריקן ליג בהולכות (זריקות מחוץ למסגרת שבעקבותיהן החובט מקבל הליכה חופשית לבסיס) וכמו כן בפגיעה בחובטים הניצבים מולו. מיומנויותיו בהגשה השתפרו הודות לעבודתו הצמודה עם מגיש העבר נולאן ראיין, שלקח אותו כבן חסותו.
ב-1993 החלה הפריצה הגדולה של ג'ונסון, כאשר סיים את העונה עם מאזן של 19 ניצחונות של קבוצתו מול 8 הפסדים ו-308 סטרייקאאוטים. זו הייתה העונה הראשונה מבין 6 עונות בהן פסל ג'ונסון כ-300 חובטים. במהלך 1998 הוא עבר לקבוצת יוסטון אסטרוס והציג בשורותיה יכולות טובות, שתרמו להגעת הקבוצה למשחקי הפלייאוף, בסופם הפסידה לקבוצת סן דייגו פאדרס 3-1.
בשנת 1999 חתם ג'ונסון על חוזה לארבע שנים עם קבוצת אריזונה דיאמונדבקס, שהוקמה בעונה הקודמת. בסיום העונה צבר E.R.A (ממוצע ספיגת הריצות) נמוך של כ-2.48, וכן כ-364 סטרייקאאוטס; באותה עונה זכה שוב בפרס סיי יאנג. בשנת 2000 זכה ג'ונסון בפעם השנייה ברציפות בפרס סיי יאנג.
ביוגרפיה > עונת 2001

בעונת 2001, עונתה הרביעית של קבוצת אריזונה דיאמונדבקס בליגה, הצעידו ג'ונסון וקורט שילינג את קבוצתם אל משחקי הפלייאוף והגיעו לגמר הליגה, הוורלד סירייס הנודע נגד ניו יורק יאנקיז. סדרת הגמר הוכרעה ב-7 משחקים ונחשבת לאחת מהטובות והמותחות בהיסטוריה של הבייסבול. היא הסתיימה בניצחון ראשון של אריזונה בגמר; ג'ונסון ושילינג זכו יחדיו בפרס ה-MVP של הוורלד סיריס. באותה שנה זכו שניהם גם בפרס ספורטאי השנה של המגזין ספורטס אילוסטרייטד. ג'ונסון זכה בפעם השלישית ברציפות בפרס הסיי יאנג. משחק ידוע נוסף של ג'ונסון באותה עונה היה נגד סן דייגו, בו עלה כמחליף (עקב הפסקת חשמל) ופסל 16 חובטים בסטרייקאאוט (שיא כל הזמנים למגיש מחליף). במשחק אחר, נגד סינסינטי רדס, פסל 20 חובטים.
בשנת 2002 המשיך ג'ונסון להצטיין והוביל את הנשיונל ליג בקטגוריות כמו ERA, סטרייקאאוטים, אינינגים ועוד.
ביוגרפיה > המשך הקריירה ופרישה

ג'ונסון המשיך להגיש במדי אריזונה עד לשנת 2004. ב-18 במאי 2014, בגיל 40, הגיש משחק מושלם, מספר 17 בתולדות MLB ונחשב השחקן המבוגר ביותר שהשיג את ההישג הזה.
בשנת 2005 עבר בעסקת החלפת שחקנים לקבוצת ניו יורק יאנקיז, שם הצליח פחות מבעבר. בינואר 2007 חזר לאריזונה ושיחק בה שנתיים נוספות. בתום עונת 2009 חתם ג'ונסון לשנה אחת בקבוצת סן פרנסיסקו ג'איינטס, בה השיג את הניצחון ה-300 שלו כמגיש, ובכך הצטרף לרשימה של 24 מגישים לאורך ההיסטוריה שניצחו 300 משחקים ויותר. בתום עונה זו, בינואר 2010, פרש ג'ונסון ממשחק פעיל בגיל 46.
בשנת 2015, נבחר להיכל התהילה של הבייסבול ואריזונה דיאמונדבקס הפרישו את המספר שלו, 51, מכל שימוש עתידי.
חיים אישיים

ג'ונסון נשוי ואב לארבעה ילדים מאשתו ליסה; יש לו בת נוספת מקשר זוגי קודם שנולדה ב-1989. מתגורר כיום בעיירה פרדייז ואליי באריזונה, ועוסק לאחר פרישתו בעיקר בצילום של אירועי ספורט וצילומי טבע פראי.
הישגי שיא בקריירה

נבחר 10 פעמים למשחק האולסטאר
זכה 5 פעמים בפרס סיי יאנג
אליפות הוורלד סירייס (2001)
MVP של הוורלד סירייס (2001)
הגיש נו היטר (משחק שלם בלי להרשות חבטה)
הגיש "משחק מושלם" (משחק שלם בו כל חובטי היריב נפסלו בטרם הגיעו לבסיס ראשון)
הוביל את הליגה בסטרייקאאוטס 9 פעמים
4875 סטרייקאאוטים בקריירה (שני בכל הזמנים)
ראשון בכל הזמנים בסטרייקאאוטים לתשעה אינינגים
ג'ונסון במדי סן פרנסיסקו ג'איינטס, 2009
מאך א ברכה

מאך א ברכה (בתרגום מילולי לעברית: תעשה ברכה) הוא אלבום הסולו השני של הזמר החסידי-אמריקאי שמילי אונגר. האלבום יצא ב-2018 וכולל 13 רצועות. האלבום כולל לחנים מאת הרשי ויינברגר, שמשי ניימן, בערי וועבער, נפתלי שניצלר, פינקי ובר, יונה ליפשיץ ושמילי עצמו. על העיבוד המוזיקלי נפתלי שניצלר, הערשי גינסבערג, שלמה ווכטר, יהודה גלילי, דוד פינק ושלמה זלצמן.
באוגוסט 2018 הוציא את הסינגל-קליפ הראשון מהאלבום בשם 'מאך א ברכה'. השיר זכה להצלחה רבה וללמעלה מ-7 מיליון צפיות ברשת החברתית יוטיוב.
לצורך פרסום האלבום השתמש שמילי באמצעי חריג בשיווק המוזיקה החסידית ותלה שלט חוצות בכניסה לירושלים.
לשיר 'מאך א ברכה' יצאו מספר גרסאות כיסוי בהם של הזמרת החרדית ישראלית דבי שוורץ, הזמר גרשי ישראלי. לשיר קל מסתתר בלחן של הרשי ויינברגר יש ביצוע א-קפלה של שמילי יחד עם מקהלת מלכות, קאבר של אשר בוקשפן, וביצוע נוסף של שמילי באלבום ההופעה "ברכה און נחת" יחד עם מקהלת יידיש נחת.